Държавен вестник, бр. 67, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  67
на неврохирургичната намеса е недопустимо, 
освен по медицински показания или извънредни 
обстоятелства.
3.6. Неврохирургичният екип извършва 
оперативна намеса в оборудвана съгласно нор­
мативите операционна зала в сътрудничество 
с анестезиологичен екип. 
3.7. Операторът – ръководител на невро­
хирургичния екип, е неврохирург с призната 
специалност по неврохирургия. Той носи цялата 
отговорност за провежданата операция. 
3.8. Функциите на „оператор“ могат да 
бъдат поети за цялата операция или етапи от 
нея от друг член на неврохирургичния екип с 
по-ниска квалификация, но само с разрешение 
на старшия по стаж основен оператор, в не­
гово присъствие и под негова асистенция, при 
оценка на сложността на операцията, конкрет­
ната оперативна ситуация и професионалните 
възможности на втория оператор. При това 
носителят на отговорността за изхода от опе­
рацията не се променя. 
3.9. Операторът може да бъде сменен от по-
старши по опит и ранг неврохирург в случаите, 
когато не може да се справи с възникнали 
интраоперативни проблеми или усложнения, 
застрашаващи живота на болния. 
3.10. Специализиращ лекар по неврохирургия 
е лекар, набиращ и притежаващ клиничен опит, 
както и известна квалификация на клинична­
та специалност „Неврохирургия“, в процес на 
обучение или завършил цикъла на обучение, 
но без призната специалност.
3.11. Специализиращият лекар по неврохи­
рургия работи под ръководството на неврохирург 
с призната специалност или на началника на 
НХО/НХК. Това ръководство се отнася към 
изискванията на ежедневната диагностично-
лечебна работа; към участието в оперативната 
дейност като член на операционен екип или 
като неврохирург-оператор, работещ под на­
блюдението на неврохирург-специалист; към 
цялостния процес на теоретична и практическа 
подготовка по специалността „Неврохирургия“.
3.12. Специализиращият лекар по невро­
хирургия работи като асистент или опера­
тор в рамките на своята компетентност, под 
наблюдението, контрола и задължителното 
ръководство на неврохирурга-оператор с при­
зната специалност, явяващ се ръководител на 
неврохирургичния екип.
3.13. Специализиращият в профилирана 
неврохирургична област лекар-неврохирург 
задължително има призната специалност „Нев­
рохирургия“. В процеса на обучение и усвояване 
на профилираната квалификация той изпълнява 
под ръководството на неврохирург с подготовка 
в тясна профилираност за диагностично-лечеб­
ни и оперативни дейности от областта на тази 
тясна квалификация.
3.14. Операционната сестра е медицинска 
сестра с опит и квалификация по неврохирур­
гия. Тя познава хода на операциите, подготвя и 
осигурява необходимите инструменти, консума­
тиви и медикаменти, като контролира техния 
брой до края на операцията, следи стриктно за 
стерилността на оперативното поле и инструмен­
тариума, както и за чистотата в операционната 
зала, изпълнява нареждания на ръководителя на 
неврохирургичния екип. Тя е равностоен член 
на неврохирургичния екип. Според възложените 
є задачи тя може да бъде инструментираща, 
асистираща или циркулираща.
3.15. Операционната сестра осигурява ка­
чествени грижи в операционната зала и по 
време на операцията, изпълнява нарежданията 
на ръководителя на неврохирургичния екип. Тя 
допринася за сигурност на пациента по време на 
престоя и третирането му в операционния блок.
Раздел V 
Организация на приема и лечението на нев­
рохирургично болен
1. Прием на болни
1.1. В амбулатория за индивидуална и групова 
практика за първична медицинска помощ се 
осъществява първичен преглед на неврохирур­
гично болен. Първичният преглед може да бъде 
за спешно или неспешно (планово) състояние. 
1.1.1. Извършват се диагностични процеду­
ри, включващи анамнеза, подробен клиничен 
преглед, както и минимален необходим обем 
на лабораторни и инструментални изследвания, 
имащи за задача да подкрепят диагнозата или 
да очертаят диференциално-диагностичните 
търсения.
1.1.2. При спешни състояния са необходими: 
а) консултация с неврохирург;
б) спешно насочване към болнично лечебно 
заведение, разполагащо с НХО/НХК. 
1.1.3. При неспешни и хронични състо­
яния общопрактикуващият лекар извършва 
диагностичното уточняване на заболяването, 
което включва: анамнеза, клиничен преглед, 
пълно биохимично изследване, диференцира­
ни лабораторни изследвания, инструментални 
изследвания. След това пациентът се насочва 
за консултация с неврохирург или към лечебно 
заведение за болнична неврохирургична помощ.
1.2. В лечебните заведения за специализирана 
извънболнична помощ неврохирургът осъщест­
вява диагностично уточняване на заболяването. 
1.2.1. При спешни състояния се извършва 
необходимият лабораторен минимум и инстру­
ментални изследвания, имащи за задача да 
подкрепят диагнозата или да очертаят дифе­
ренциално-диагностичните търсения, след което 
пациентът се насочва към клиника/отделение 
по неврохирургия на лечебно заведение за 
болнична помощ.